SVEUČILIŠTE U ZAGREBU

PRAVNI FAKULTET

STUDIJSKI CENTAR SOCIJALNOG RADA

Socijalni rad i COVID-19 u Brazilu

Esejski rad iz kolegija Međunarodni socijalni rad

Filip Novak, Dominik Pavković

Datum: 13.12.2020.

**Sadržaj**

[**1. Uvod** 1](#_Toc58843459)

[**2. Obilježja Brazila** 1](#_Toc58843460)

[2.1 Demografija 1](#_Toc58843461)

[2.2 Administrativna podjela 2](#_Toc58843462)

[2.3 Ekonomija 3](#_Toc58843463)

[2.4 Zdravstvo u Brazilu i povijest zaraznih bolesti 3](#_Toc58843464)

[**3. Socijalni rad u Brazilu** 4](#_Toc58843465)

[**4. *Koronavirus* u Brazilu** 5](#_Toc58843466)

[4.1 Utjecaj *Koronavirus*a 6](#_Toc58843467)

[**5. Socijalni rad i *koronavirus*** 6](#_Toc58843468)

[**6. Uloga socijalnih radnika u Brazilu u svakodnevnoj praksi** 7](#_Toc58843469)

[**7. Zaključak** 8](#_Toc58843470)

[**8. Literatura** 9](#_Toc58843471)

# 

# **1. Uvod**

Naše napredno društvo koje obilježava ubrzani tehnološki razvoj i brojna znanstvena postignuća se odjednom našlo pred velikim nevidljivim zidom koji je zaustavio cijeli svijet. Čitavo čovječanstvo je ostalo nemoćno pred novim problemima koje je sa sobom donio novi virus. Riječ je o *COVID-19* koji je proizveo značajno negativne posljedice za živote ljudi i nacionalna gospodarstva. Svaka država i vlada su tražili različite načine kako da odgovore na ovaj svjetski problem koji je djelovao ponajviše na zdravstveni sustav koji je opterećen zbog velikog broja oboljelih. Međutim, pojedine države u svijetu su imale visok broj oboljelih što je dovelo do općeg izvanrednog stanja u takvim državama. Jedna od tih država je i Brazil koji je prema dostupnim podacima za prvu polovicu ove godine bio druga država na svijetu po najvećem broju zaraženih ovim virusom[[1]](#footnote-1). Problem koji doprinosi ovakvom trendu u negativnom smislu je široka rasprostranjenost siromaštva i socijalnih nejednakosti u njihovom društvu. Također, sastavni dio problema jesu i politička previranja koja rezultiraju lošim politikama vođenja „bitke s virusom“[[2]](#footnote-2). Brojni građani žive u *favelama* u kojima se nalazi gusta koncentracija stanovništva, u siromašnim uvjetima te su time više izloženi zaraznim bolestima. Stoga, odgovorni društveni akteri u Brazilu moraju odgovoriti na ove izazove. Među njima važnu i neizostavnu ulogu ima upravo profesija socijalnog rada koja nastoji smanjivanjem nejednakosti među pojedincima i grupama doprinijeti kvalitetnijem životnom standardu, a time i boljem zdravlju svakog pojedinca. Ovakva potreba je posebno izražena upravo u ovoj zdravstvenoj krizi koja nažalost više nije samo takva, nego je i ekonomska, moralna kriza, a u nekim područjima i kriza ljudskih prava. Socijalni radnici u Brazilu samo u koordinaciji s ostalim stručnjacima i nadležnim službama mogu pronaći rješenje kako bi zaštitili svoje građane, s iznimnim fokusom na one siromašne i marginalne grupe u društvu.

# **2. Obilježja Brazila**

## 2.1 Demografija

Savezna Republika Brazil najveća je država Južne Amerike, te jedina država portugalskog govornog područja u Americi. Od iskrcavanja Pedra Alvaresa Cabrala 1500. godine, Brazil je bio portugalska kolonija sve do 1815. godine kada je uzdignut na ujedinjenu kraljevinu s Portugalom i Algarveom. Nezavisnost od Portugala ostvario je 1822. godine. Brazil je od 1889. godine republika, premda dvodomni parlament, danas zvan kongres, datira iz 1824. godine kada je usvojen prvi ustav. Prema popisu stanovništva iz 2008 godine, ukupno stanovništvo Brazila iznosilo je oko 190 milijuna stanovnika, s time da je 83,75% ukupne populacije činilo gradsko stanovništvo. Populacija je većinom koncentrirana u jugoistočnoj i sjeveroistočnoj regiji zemlje. Pet najvećih gradova u Brazilu s obzirom na populaciju su Sao Paulo, Rio de Janeiro, Salvador, Brasilia i Fortaleza[[3]](#footnote-3).

Prema nacionalnom istraživanju po uzorku kućanstava (PNAD) iz 2008. godine, 48,43% stanovništva izjasnilo se kao bijelo, 43,80%, kao smeđe (miješano), 6,84%, kao crno, 0,58%, kao azijsko i 0,28%, kao američki indijanci, dok se 0,07% nije izjasnilo o rasi. Većina Brazilaca potječe od indijanaca, portugalskih naseljenika i afričkih robova, te je od dolaska Portugalaca 1500., došlo do znatnog miješanja između te tri grupe[[4]](#footnote-4).

## 2.2 Administrativna podjela

Brazil je federacija sastavljena od 26 država, jednog saveznog distrikta (koji sadrži glavni grad Brasiliu) i gradova. Države imaju samostalnu administraciju, moć ubiranja vlastitih poreza i primaju dio poreza koji ubire savezna vlada. No, unatoč tome države nemaju veliku autonomiju u donošenju vlastitih zakona. Brazilske su države grupirane u pet geografskih regija: Sjevernu, Sjevernoistočnu, Srednjezapadnu, Jugoistočnu i Južnu regiju. Unatoč tome što su određene zakonom, brazilske regije su isključivo zemljopisna podjela, nemaju političko ili administrativno značenje niti bilo kakav posebni oblik vlade. Gradovi, kao najmanje federalne jedinice, raspolažu određenom autonomijom. Svaki grad ima svoj temeljni zakon koji definira vlastitu političku organizaciju, ali ograničen je saveznim ustavom. Diljem zemlje postoji oko 5565 gradova[[5]](#footnote-5).

## 2.3 Ekonomija

Brazil je prema Međunarodnom monetarnom fondu i Svjetskoj banci najveća nacionalna ekonomija u Latinskoj Americi, osma najveća svjetska ekonomija po tržišnim tečajevima i sedma najveća u paritetu kupovne moći. Aktualni BDP po glavi stanovnika iznosi 10,200**$,** koji je prema podacima svjetske banke 64. najveći BDP na svijetu[[6]](#footnote-6).

Brazil ima velike i razvijene poljoprivredne, rudarske, proizvodne i uslužne sektore, kao i veliku radnu snagu. Glavni izvozni proizvodi uključuju avione, električnu opremu, automobile, etanol, tekstile, obuću, željeznu rudu, kavu, sok i govedinu. Uz to, Brazil raspolaže znatnim nalazištima boksita, željeza, mangana, nikla, fosfata, grafita, zlata i dijamanata za industrijske potrebe.

## 2.4 Zdravstvo u Brazilu i povijest zaraznih bolesti

U Brazilu postoji univerzalna zdravstvena zaštita koja je uspostavljena temeljem Brazilskog ustava iz 1988. godine sa ciljem odražavanja principa univerzalnosti i jednakosti među stanovnicima države. Trenutni statistički podaci ukazuju na očekivani životni vijek od 76.76 godina, postotak dojenačke smrtnosti od 1.32%, postotak pušaća u populaciji od 13.8%, učestalost pretilosti kod žena od 25,4%, učestalost pretilosti kod muškaraca od 18.5%, postotak nedovoljne ishranjenosti u populaciji od oko 1%[[7]](#footnote-7).

Prema podacima iz 2014. godine, u Brazilu je bilo 6,706 bolnica od kojih se više od 50% nalazilo u 5 država: Sao Paulou, Minasu Geraisu, Bahiji, Rio de Janeiru i Parani. Također prema podacima iz 2012. godine 66% bolnica, 70% od 485,000 dostupnih kreveta i 87% od 723 specijalističke bolnice pripadalo je privatnom sektoru. Unutar Brazilskog zdravstvenog sustava zapošljava se 364,757 liječnika, 145,000 zubara, 77,000 medicinskih sestri, i 56,000 veterinara. Troškovi zdravstvenog sustava čine oko 8% godišnjeg BDP-a[[8]](#footnote-8).

Kao primjer ranijeg iskustva države sa pandemijom mogao bi se spomenuti pandemija Zika groznice iz 2016. godine koja je pogodila veliki broj Južno i Sjeverno Američkih država. Do izbijanja bolesti došlo je 2015. godine kada se iz sjeveroističnog Brazila bolest brzo proširila na druge dijelove Srednje i Južne Amerike. U veljači 2016. godine Svjetska Zdravstvena Organizacija (WHO) je proglasila izvanrednu situaciju nakon gomilanja dokaza da *Zika* virus može dovesti do nastanka zdravstvenih komplikacija kod trudne žene i nerođenog djeteta. Širenje bolesti u ovom periodu je imalo značajno negativan utjecaj na turizam Južno Američkih država, posebice Brazila u kojem su se u tom periodu odvijale Olimpijske i Paraolimpijske igre (Pilaš & Pavić, 2017).

# **3. Socijalni rad u Brazilu**

Socijalni rad kao zasebno polje započeo je svoj razvoj u Brazilu 1936. godine kada su se dvojica studenata Katoličkog Sveučilišta za društvene znanosti iz Bruxellesa vratila u Sao Paulo. Tamo su te godine uspostavili prvu školu za pružanje socijalnih usluga. Također, te su godine dvojica Francuskih socijalnih radnika u Rio de Janeiru osnovala školu za pružanje socijalnih usluga, koja je prije nekoliko godina službeno postala dio Katoličkog sveučilišta. Ove dvije škole se i danas smatraju temeljenim za izučavanje novih socijalnih radnika. Danas ima više od 28 škola u kojima se podučavaju Brazilski socijalni radnici. Većina ovih škola nastala je pod pokroviteljstvom katoličke crkve uz suradnju prvih socijalnih radnika koji su školu završili u Sao Paulu i Rio de Janeiru. Ubrzo nakon uspostave prvih škola došlo je do održavanja dvije Pan-Američke konferencije usmjerene na ulogu socijalnog rada u Južnoj Americi. Prva se održala u Čileu 1945. na kojoj je došlo do osnivanja Brazilskog udruženja škola za pružanje socijalnih usluga (ABESS) i Brazilskog udruženja socijalnih radnika (ABAS). ABAS je bio prvi značajni pokret za priznavanje socijalnog rada kao profesije. Na drugoj konferencije koja se održala 1949. godine u Rio de Janeiru govorilo se o podmirivanju potreba građana Brazila, ali i ostatka Latino Amerike (Da Cruz Leite, 1996). 1962. godine došlo je do osnivanja Federalnog vijeća Socijalnih radnika Brazila (CFESS) sa sjedištem u Brasiliji. Federalno vijeće je 1998. godine postalo dio Međunarodne federacije socijalnih radnika (IFSW). Danas Federalno vijeće Socijalnih radnika Brazila broji više od 195.000 članova[[9]](#footnote-9).

Socijalni rad je nastavio svoj razvoj u Brazilu koji je bio ometen vojnim udarom 1964. godine, te uspostavom vojne diktature. Tada je došlo do obustavljanja državnog ustava, raspuštanja kongresa, uvođenja stroge državne cenzure i suzbijanja političke oporbe. Ovo je bilo tamno razdoblje za socijalni rad u Brazilu gdje su mnogi socijalni radnici bili osuđeni na duge zatvorske kazne, a neki i ubijeni. Ovaj period je završio ukidanjem diktature 1985. godine, te je sljedeći period bio obilježen isticanjem ideja demokracije, društvene pravde i zaštite ljudskih prava. Također je važno za napomenuti da je taj dvadeseto godišnji period diktature doveo i do određenih promjena kod socijalnog rada u Brazilu u usporedbi s drugim zemljama, posebice kod prenošenja fokusa sa individualnih problema siromašnih, na veće, strukturalne probleme u društvu (McPherson, 2017).

# **4. *Koronavirus* u Brazilu**

Koronavirus je virusna je bolest uzrokovana novim koronavirusom SARS-CoV-2. Bolest je službeno potvrđena tijekom prosinca 2019. godine u gradu Wuhanu, pokrajine Hubei, Kina. Prvi slučaj oboljenja bolešću zabilježen je 17. studenoga 2019. Prema trenutnim podacima u Svijetu se od Covid-19 virus zarazilo 71.9 milijuna ljudi, od kojih se 47 milijuna oporavilo, a preminulo 1.61 milijuna. Prema dostupnim informacijama, infekcija koronavirusom najčešće uzorkuje simptome poput povišene temperature, suhog kašlja, nedostatka zraka te naglog gubitka mirisa, okusa ili promjene okusa, dok se rjeđe javljaju bolovi u tijelu, glavobolja, umor te povraćanje.[[10]](#footnote-10)

Prvi potvrđeni slučaj zaraze koronavirusom u Brazilu se pojavio 25. veljače 2020. godine kada je pozitivnim testom potvrđena zaraza kod muškarca iz Sao Paula. Do 21. ožujka koronavirus se proširio na sve savezne države Brazila. 19. lipnja potvrđen je milijunti slučaj zaraze, te je u do tog trenutka došlo do 49,000 smrtnih slučajeva. Prema najnovijim podacima u Brazilu je do danas potvrđeno 6,204,220 slučajeva zaraze koronavirusom, od kojih je oko 500,000 aktivnih slučajeva, 5,500,000 osoba koje su se oporavile, te 171,460 preminulih osoba.

Odgovor vlade na koronavirus pandemiju na početku nije bio u potpunosti primjeren, s time da su neki od visokih državnih dužnosnika, uključujući i predsjednika Jaira Bolsenara govorili o pandemiji kao o pričama fantazije izmišljenim od strane medija. Prve prave mjere vlade javile su se u pogledu prijedloga Ministra zdravstva da osobe koje su se vratile iz inozemstva moraju u sedmo dnevnu samo-izolaciju. Nakon toga mjere su se značajno razlikovale s obzirom na savezne države, te nije postojao jedan određen plan mjera koji se odnosio na sve države. I uz postepeno uvođenje lockdown mjera u određenim saveznim državama, dio vladinih čelnika, uključujući i predsjednika, je nastavio umanjivati značaj ove pandemije.

## 4.1 Utjecaj *Koronavirusa*

*Koronavirus* pandemija je utjecala na mnoge aspekte svakodnevnog života uključujući ekonomiju, obrazovanje, okoliš i zdravstvo kako u ostatku svijeta, tako i u Brazilu. Učinci na ekonomiju su bili vidljivi već početkom ožujka, te je tokom tog mjeseca došlo do donošenja raznih vladinih mjera za davanja sredstava onima koji su bili najteže pogođene *koronavirus* pandemijom. Prema posljednjim podacima ekonomija Brazila se u posljednjem kvartalu smanjila za dosad nezapaženih 9.7%, čime je država i službeno upala u ekonomsku recesiju.

*Koronavirus* pandemija je također imala utjecaj i na obrazovanje. Do 20. ožujka već je došlo do zatvaranja svih škola u velikom broju država, međutim, federalna vlada Brazila je do toga trenutka bila donijela odluku zatvaranja škola u svega nekoliko saveznih država. Zbog ove odluke federalne vlasti, odluka da li će se škole zatvoriti ili nastaviti s radom pala je na dužnosnik saveznih država.

Učinci koji je *koronavirus* imala na okoliš razlikuju se diljem svijeta. Dok su s jedne strane dolazile priče o oporavku određenih životinjskih stajališta i pročišćivanju zraka zbog manje zračnog prometa, na drugim dijelovima svijeta *koronavirus* pandemija je imala i negativan učinak na okoliš. Tako je tokom *koronavirus* pandemije u Brazilu došlo do značajnog ubrzanja rušenja Amazonske prašume.

Naravno, *koronavirus* pandemija je također imala značajan učinak na zdravstveni sustav Brazila. Početkom pandemije počele su se javljati priče o nedostatku zaštite opreme za medicinsko osoblje poput maski, rukavica, dezinfekcijskih sredstava i slično. Uz to, zbog nepravilnog postupanja vlasti glede testiranja i odbijanja uvođenja *lockdown* mjera na federalnoj razini, došlo je do značajno većeg broj zaraženih i preminulih nego što bi on bio uz uvođenje navedenih mjera.[[11]](#footnote-11)

# **5. Socijalni rad i *koronavirus***

Socijalni rad u ovoj državi pa tako i u svakoj civiliziranoj, pravnoj državi treba imati istaknutu ulogu u upravljanju i organizaciji pomoći/usluga osobama pogođenim *COVID-19*. Samo takav pristup i rad mogu omogućiti pozitivne rezultate u nadolazećem vremenskom razdoblju. Sektor socijalnog rada mora imati kvalitetnu organizaciju rada kako bi što lakše mogao odgovoriti na sljedeće izazove koji se lančano pojavljuju u tom društvu. Postavlja se pitanje kako socijalni rad uopće može odgovoriti na ovu društvenu krizu u Brazilu. Stoga, propisane su određene upute koje upućuju na model rada u okviru ove krize. Takve upute se isto tako mogu primijeniti na kontekst Brazila, pri čemu u obzir treba uzeti posebne specifičnosti ove svjetske regije koje ne omogućuju da se svi elementi ovog modela uputa primjene u potpunosti na rad struke socijalnog rada u toj državi. „Tijekom ovakve situacije, jedna od glavnih odgovornosti socijalnog radnika je pomoći svojim klijentima da pronađu resurse i podršku koja im je potrebna“[[12]](#footnote-12). Osim toga, virus se može zaustaviti na način da se klijentima ponudi točan izvor informacija o virusu, važnosti higijene, mjerama sprečavanja širenja virusa i tome slično[[13]](#footnote-13). Nadalje, od presudne je važnosti da socijalni radnici brinu o svojem zdravlju tijekom ove krize u radu s klijentima[[14]](#footnote-14). I na kraju, socijalni radnici zajedno sa svakim pojedincem u gradskim ili ruralnim područjima moraju rješavati sve izazove koji se postavljaju pred njih, a posebno se to odnosi na rad s ljudima koji žive u siromašnim *favelama* i naseljima Brazila. S obzirom na loše stambene uvjete u toj državi te rašireno siromaštvo, poželjno je da socijalni radnici što više koriste moderne tehnologije u svome radu radi sprečavanja širenja virusa te zaštite vlastitog zdravlja[[15]](#footnote-15).

# **6. Uloga Socijalnih radnika u Brazilu u svakodnevnoj praksi**

Važnost uloge socijalnog rada u savjetodavnom radu, ali i svakom drugom obliku podrške i pomoći je neizostavan aspekt rada na svakodnevnoj razini, s posebnim naglaskom na već navedene specifične uvjete u Brazilu, poput rasprostranjenog siromaštva. Socijalni radnici trebaju više nego ikada do sada paziti na to da njihov rad bude sveobuhvatan, organiziran te vođen osobnom odgovornošću. Ponajprije, pojam sveobuhvatnosti rada označava da socijalni radnici uspiju pomoći svim skupinama koje su potrebne pomoći i podrške, a posebno isključene i siromašne grupe ljudi u siromašnim naseljima. Isto tako, rad mora biti organiziran što znači dobro unaprijed isplaniran zbog izvanredne zdravstvene situacije u ovoj državi. To uključuje i međusektorsku suradnju s različitim profesionalcima u državi. Naposlijetku, u svojem radu socijalni radnici trebaju paziti na epidemiološke mjere kako bi zaštitili sebe, svoje bližnje i klijente. Krajnji cilj je smanjenje broja zaraženih osoba kako bi ovaj negativni trend u državi slabio te kako bi društvo ojačalo u pozitivom smislu.

# **7. Zaključak**

Brazil kao jedna od najpogođenijih zemalja u svijetu ovom pandemijom ima posebno tešku zadaću u sprečavanju širenja pandemije zbog visoke raširenosti siromaštva u državi. Takve okolnosti otežavaju svakodnevni rad svih službi i stručnjaka, pa i socijalnih radnika. Također, posebno otežavajuća okolnost su politička nedosljednost i neujednačene mjere u toj zemlji[[16]](#footnote-16). Takve dosadašnje politike i odluke nikako ne donose dobre rezultate. U tim okolnostima, socijalni rad teže pronalazi podršku od države u svome radu. Potpora državnih vlasti zbog resursa kojim raspolažu je sada najviše potrebna u radu socijalnih radnika. Tek tada, socijalni rad može na kvalitetan način primijeniti vlastite kompetencije u radu tijekom ove nacionalne i međunarodne društvene krize. Također, samo suradnjom između socijalnih radnika, udruga, institucija i privatnih aktera je jedino moguće krenuti u pozitivnom smjeru s ciljem sprečavanja širenja virusa. Odgovornost struke socijalnog rada je potrebna kako bi se ovaj društveni problem uspio smanjiti u sljedećem desetljeću. Na kraju, socijalni rad ne smije nikako zanemariti važnost brige i rada s korisnicima iako je cijeli svijet fokusiran na ovu epidemiju. Razlog tome je što je u društvu rasprostranjeno siromaštvo i loši uvjeti života koji samo pridonose širenju virusa. Isto tako, ti ljudi nisu posebno upoznati o opasnosti virusa što zaista zabrinjava. U isto vrijeme, socijalni radnici u ovoj državi trebaju brinuti o očuvanju vlastitog i tuđeg zdravlja u svojem profesionalnom radu.

# **8. Literatura**

1) Brazilian report (2020) Posjećeno 13.12.2020. na mrežnoj stranici: <https://brazilian.report/>.

2) Da Cruz Leite, M.A. (1996). Social welfare in Brazil. *International Social Work,* 5(1): 8-12.

3) McPherson, J. (2017). Notes from the Field; It's Not About Love: Brazilian Social Work Celebrates 80 Years in the Fight for Socail Rights. *Societies Without Borders*, 12(1): 1-10.

4) *How social workers can help during the COVID-19 pandemic?* (2020). Posjećeno 10.12.2020. na mrežnoj stranici: [How Social Workers Can Help During the COVID-19 Pandemic (yu.edu)](https://online.yu.edu/wurzweiler/blog/social-workers-in-corona-virus-pandemic).

5) International federation of social workers (2020) Posjećeno 13.12.2020. na mrežnoj stranici: <https://www.ifsw.org/>.

6) International Monetary Fund (2020) Posjećeno 13.12.2020. na mrežnoj stranici: <https://www.imf.org/external/index.htm>.

7) Instituto Brasileiro de Geografia e Estatística (2020)Posjećeno 13.12.2020. na mrežnoj stranici: <https://www.ibge.gov.br/en/home-eng.html>.

8) Pilaš, M. & Pavić, I. (2017) Što znamo o zika virusu? *Medicina fluminesis*, 53(2): 210-215.

9) Službena stranica Vlade za pravodobne i točne informacije o koronavirusu (2020) Posjećeno 13.12.2020. na mrežnoj stranici: <https://www.koronavirus.hr/>

10) Zašto je Brazil postao drugi najpogođeniji pandemijom? (2020). Posjećeno 12.12.2020. na mrežnoj stranici: [Igor Rudan: Zašto je Brazil postao drugi najpogođeniji pandemijom? - Večernji.hr (vecernji.hr)](https://www.vecernji.hr/vijesti/zasto-je-brazil-postao-druga-najpogodenija-drzava-svijeta-pandemijom-covid-19-1406700).

1. [Igor Rudan: Zašto je Brazil postao drugi najpogođeniji pandemijom? - Večernji.hr (vecernji.hr)](https://www.vecernji.hr/vijesti/zasto-je-brazil-postao-druga-najpogodenija-drzava-svijeta-pandemijom-covid-19-1406700); 2020. [↑](#footnote-ref-1)
2. [Igor Rudan: Zašto je Brazil postao drugi najpogođeniji pandemijom? - Večernji.hr (vecernji.hr)](https://www.vecernji.hr/vijesti/zasto-je-brazil-postao-druga-najpogodenija-drzava-svijeta-pandemijom-covid-19-1406700); 2020. [↑](#footnote-ref-2)
3. Instituto Brasileiro de Geografia e Estatística: <https://www.ibge.gov.br/en/home-eng.html>: 2020. [↑](#footnote-ref-3)
4. Instituto Brasileiro de Geografia e Estatística: <https://www.ibge.gov.br/en/home-eng.html>: 2020. [↑](#footnote-ref-4)
5. Instituto Brasileiro de Geografia e Estatística, <https://www.ibge.gov.br/en/home-eng.html>, 13.12.2020). [↑](#footnote-ref-5)
6. International Monetary Fund: <https://www.imf.org/external/index.htm>: 2020. [↑](#footnote-ref-6)
7. Instituto Brasileiro de Geografia e Estatística: <https://www.ibge.gov.br/en/home-eng.html>: 2020. [↑](#footnote-ref-7)
8. Instituto Brasileiro de Geografia e Estatística: <https://www.ibge.gov.br/en/home-eng.html>: 2020. [↑](#footnote-ref-8)
9. International federation of social workers: <https://www.ifsw.org/>: 2020. [↑](#footnote-ref-9)
10. Službena stranica Vlade o koronavirusu, <https://www.koronavirus.hr/>: 2020. [↑](#footnote-ref-10)
11. Brazilian report,: <https://brazilian.report/>: 2020. [↑](#footnote-ref-11)
12. [How Social Workers Can Help During the COVID-19 Pandemic (yu.edu)](https://online.yu.edu/wurzweiler/blog/social-workers-in-corona-virus-pandemic); 2020. [↑](#footnote-ref-12)
13. [How Social Workers Can Help During the COVID-19 Pandemic (yu.edu)](https://online.yu.edu/wurzweiler/blog/social-workers-in-corona-virus-pandemic); 2020. [↑](#footnote-ref-13)
14. [How Social Workers Can Help During the COVID-19 Pandemic (yu.edu)](https://online.yu.edu/wurzweiler/blog/social-workers-in-corona-virus-pandemic); 2020. [↑](#footnote-ref-14)
15. [How Social Workers Can Help During the COVID-19 Pandemic (yu.edu)](https://online.yu.edu/wurzweiler/blog/social-workers-in-corona-virus-pandemic); 2020. [↑](#footnote-ref-15)
16. [Igor Rudan: Zašto je Brazil postao drugi najpogođeniji pandemijom? - Večernji.hr (vecernji.hr)](https://www.vecernji.hr/vijesti/zasto-je-brazil-postao-druga-najpogodenija-drzava-svijeta-pandemijom-covid-19-1406700); 2020. [↑](#footnote-ref-16)